**Ministru kabineta noteikumu projekta**

**„Grozījumi Ministru kabineta 2006.  gada 2. maija noteikumos Nr. 362 „Noteikumi par notekūdeņu dūņu un to komposta izmantošanu, monitoringu un kontroli””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2006. gada 2. maija noteikumos Nr. 362 „Noteikumi par notekūdeņu dūņu un to komposta izmantošanu, monitoringu un kontroli”” (turpmāk – noteikumu projekts) sagatavots, pamatojoties uz likuma “Par piesārņojumu” 11.  panta otrās daļas 11. punktu.Noteikumu projekts izstrādāts saskaņā ar Atkritumu apsaimniekošanas valsts plānā 2013. – 2020. gadam (apstiprināts ar Ministru kabineta 2013. gada 21. marta rīkojumu Nr. 100 „Par Atkritumu apsaimniekošanas valsts plānu 2013. – 2020. gadam”) minēto uzdevumu samazināt tos bioloģiski noārdāmu atkritumu daudzumus, kuri tiek apglabāti poligonos, izmantojot atkritumu pārstrādi, kompostēšanu, biogāzes ieguvi vai materiālu/enerģijas reģenerāciju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā notekūdeņu dūņu potenciālu biogāzes ražošanas procesā, aktualizējas jautājums par atbilstoša regulējuma izstrādāšanu, lai biogāzes ieguvei no notekūdeņu dūņām un procesā radītajām fermentācijas atliekām (digestātam) un to tālākai izmantošanai noteiktu vienotu regulējumu. Attīstoties ūdenssaimniecības projektiem, vērojama notekūdeņu dūņu apjoma palielināšanās un notekūdeņu dūņu uzkrājums. Ievērojot notekūdeņu dūņu izmantošanas potenciālu, tai skaitā biogāzes ražošanā, risināms jautājums par notekūdeņu dūņu racionālu izmantošanu. Biogāzes ražošanā anaerobās fermentācijas procesa rezultātā veidojas fermentācijas atliekas, kas saskaņā ar Ministru kabineta 2014. gada 23. decembra noteikumiem Nr. 834 „Noteikumi par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem” ir atzītas par mēslošanas līdzekli. Šobrīd nav normatīvā regulējuma, kas būtu attiecināms uz vides prasībām fermentācijas atlieku izmantošanai, kuru iegūšanā izmantotas notekūdeņu dūņas. Vides aizsardzības un reģionālās attīstības ministrija (turpmāk – VARAM) informē, ka noteikumu projekta izstrāde ir nepieciešama, lai noteiktu ne vien no notekūdeņu dūņām iegūtu fermentācijas atlieku (digestāta) izmantošanu augšņu ielabošanā, bet arī lai izvirzītu nosacījumus fermentācijas atlieku (digestāta) uzglabāšanai, monitoringam un tā kvalitātes kontrolei. Papildus tam arī Latvijas Biogāzes asociācijas atzinumā (adresēts arī VARAM ar 2014. gada 17. decembra vēstuli Nr. 02-12/14) ierosināts veikt grozījumus Ministru kabineta 2006. gada 2. maija noteikumos Nr. 362 „Noteikumi par notekūdeņu dūņu un to komposta izmantošanu, monitoringu un kontroli” (turpmāk – MK noteikumi Nr. 362) par ūdens un augsnes aizsardzību no lauksaimnieciskās darbības izraisīta piesārņojuma ar nitrātiem.VARAM 2015. gada 22. janvārī tika organizēta sanāksme par sagatavoto noteikumu projektu, kurā piedalījās pārstāvji no Zemkopības ministrijas, Valsts vides dienesta (turpmāk – VVD), Vides pārraudzības valsts biroja, Latvijas Atkritumu saimniecības asociācijas, Latvijas Ūdensapgādes un kanalizācijas uzņēmumu asociācijas, Latvijas Biogāzes asociācijas, Latvijas Dabas fonda, biedrības „Zemnieku saeima” un SIA „Rīgas ūdens”. 2015. gada 22. janvāra sanāksmē tika panākta vienošanās par MK noteikumu Nr. 362 papildināšanu ar jaunu nodaļu, iekļaujot nosacījumus notekūdeņu dūņu izmantošanai biogāzes ražošanā un fermentācijas atlieku izmantošanai augšņu mēslošanā. Noteikumu projekts paredz papildināt MK noteikumus Nr.  362 ar šādām prasībām:* notekūdeņu dūņu izmantošanai biogāzes ražošanā;
* no notekūdeņu dūņām iegūtu fermentācijas atlieku izmantošanai augšņu mēslošanā;
* notekūdeņu dūņu uzglabāšanai, monitoringam un kontrolei.

Noteikumu projekts noteic aizliegumu izkliedēt un iestrādāt notekūdeņu dūņas un to kompostu vietās, kas reģistrētas dabas datu pārvaldības sistēmā „Ozols” (<http://ozols.daba.gov.lv>) kā Eiropas Savienības nozīmes aizsargājamie biotopi vai putniem nozīmīgi zālāji. Ņemot vērā laika gaitā notikušās institucionālās izmaiņas, nepieciešami arī redakcionāli precizējumi s**askaņā ar** Ministru kabineta 2009. gada 1. jūlija rīkojumu Nr. 448 „Par valsts aģentūras „Latvijas Vides, ģeoloģijas un meteoroloģijas aģentūra” un Bīstamo atkritumu pārvaldības valsts aģentūras likvidāciju un valsts sabiedrības ar ierobežotu atbildību „Latvijas Vides, ģeoloģijas un meteoroloģijas centrs” dibināšanu”, kā arī saskaņā ar Ministru kabineta 2009. gada 29. maija rīkojumu Nr. 351 „Par Metroloģijas un akreditācijas valsts aģentūras likvidāciju un tās uzdevumu nodošanu sabiedrībai ar ierobežotu atbildību „Latvijas standarts””. |
| 3. | Projekta izstrādē iesaistītās institūcijas | VARAM, Zemkopības ministrija, VVD, Dabas aizsardzības pārvalde (turpmāk – DAP), Valsts SIA „Latvijas Vides, ģeoloģijas un meteoroloģijas centrs”.VARAM 2016. gada 14. martā tika organizēta sanāksme par sagatavoto noteikumu projektu, kurā piedalījās pārstāvji no VARAM, VVD, Latvijas Atkritumu saimniecības asociācijas, Latvijas Ūdensapgādes un kanalizācijas uzņēmumu asociācijas, Latvijas Biogāzes asociācijas, Cēsu pilsētas SIA „Vinda”, SIA „Jelgavas ūdens” un SIA „Rīgas ūdens”.VARAM 2016. gada 16. maija sanāksmē ar VVD un DAP pārstāvjiem par  MK noteikumu Nr. 362 40. un 52. punktā noteiktās funkcijas – notekūdeņu dūņu un komposta izmantošanas saskaņošanu īpaši aizsargājamās dabas teritorijās – nodošanu DAP, panākta vienošanās, ka DAP turpmāk veiks šo funkciju, ņemot vērā, ka īpaši aizsargājamo dabas teritoriju pārvaldīšana ietilpst DAP kompetencē. Noteikumu projekts precizēts atbilstoši VARAM 2016. gada 14. marta un 16.maija sanāksmēs saņemtajiem priekšlikumiem un iebildumiem par sagatavoto noteikumu projektu. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ietekmēs tos biogāzes ražotājus, kas biogāzes ražošanā anaerobās fermentācijas procesa nodrošināšanai, kā vienu no izejvielām izmanto notekūdeņu dūņas, kā arī uz tiem uzņēmējiem, zemes īpašniekiem vai zemnieku saimniecību īpašniekiem, kas fermentācijas atliekas izmanto vai plāno izmantot augšņu ielabošanai un mēslošanai.Atbilstoši VVD sniegtajai informācijai, Latvijas teritorijā jau darbojas astoņas biogāzes stacijas, kurās, kā viena no izejvielām, tiek izmantotas notekūdeņu dūņas. |
| 2. | Tiesiskā regulējuma ietekme uz tautsaimniecību un administratīvo slogu | Attiecībā uz noteikumu projekta tiesiskā regulējuma ietekmi uz uzņēmējdarbības vidi, ūdensapgādes un kanalizācijas komersantiem Latvijā, t.sk. pašvaldību komunālo saimniecību komersantiem, būs dota papildus iespēja, kur potenciāli realizēt daļu no saimniecībā iegūtajām notekūdeņu dūņām un risināt vides jautājumu par atkritumu daudzuma samazināšanu. Savukārt, biogāzes ražošanas komersantiem Latvijā būs pieejams tiesiskais regulējums un zināmi nosacījumi, pie kādiem notekūdeņu dūņas var tikt izmantotas biogāzes ražošanā.Noteikumu projekts administratīvo slogu nepalielina, kā arī nerada negatīvu ietekmi uz tautsaimniecību. Administratīvais slogs samazinās VVD, ņemot vērā, ka MK noteikumu Nr. 362 40. un 52. punktā noteikto funkciju – notekūdeņu dūņu un komposta izmantošanas saskaņošanu īpaši aizsargājamās dabas teritorijās – pašreiz veic attiecīgā VVD reģionālā vides pārvalde. Tomēr līdz ar noteikumu projekta pieņemšanu, to veiks DAP ievērojot VARAM 2016. gada 16. maija sanāksmē panākto vienošanos starp DAP un VVD, ņemot vērā, ka DAP šo funkciju pildīt būtu kompetencei atbilstošāk. Tādējādi DAP palielināsies administratīvais slogs, tomēr ietekme vērtējama kā nebūtiska.  |
| 3. | Administratīvo izmaksu monetārs novērtējums | DAP administratīvās izmaksas gadījumos, ja nepieciešams izsniegt MK noteikumu Nr. 362 15. pielikumā minēto rakstveida atļauju par notekūdeņu dūņu, to komposta vai dūņu fermentācijas atlieku iestrādi lauksaimniecībā izmantojamā zemē vai meža zemē, ja tā atrodas īpaši aizsargājamā dabas teritorijā saskaņā ar MK noteikumu Nr. 362 40. un 52. punktā noteikto.Projekta radīto administratīvo izmaksu novērtējums iegūts, izmantojot šādu formulu:C = (f x l) x (n x b), kurC – informācijas sniegšanas pienākuma radītās izmaksas jeb administratīvās izmaksas;f – vidējā alga vispārējā valdības sektorā (valsts struktūrās), saskaņā ar Centrālās statistikas pārvaldes datiem par 2015. gadu, bruto stundas likme: 5,93 *euro*;l – nepieciešamais laiks informācijas sagatavošanai: 4  stundas gadā;n – subjektu skaits: 2 pārvaldes;b – informācijas sniegšanas biežums, vidēji: 1 reizi;C = (5,93 x 4) x (2 x 1) = 47,44 *euro* |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts pirms izsludināšanas Valsts sekretāru sanāksmē atkārtoti ievietots VARAM tīmekļa vietnes [www.varam.gov.lv](http://www.varam.gov.lv) sadaļā *„Normatīvo aktu projekti”*, ļaujot ieinteresētajām pusēm un sabiedrībai ar to iepazīties un izteikt viedokli. |
| 2. | Sabiedrības līdzdalība projekta izstrādē | Noteikumu projekts 2016. gada 15. janvārī ievietots VARAM tīmekļa vietnes [www.varam.gov.lv](http://www.varam.gov.lv) sadaļā *„Normatīvo aktu projekti”.*VARAM 2016. gada 14. martā organizēja sanāksmi par noteikumu projektu, kurā tika pieaicināti nozares nevalstisko organizāciju pārstāvji. Sanāksmē ieradās ne tikai pārstāvji no Latvijas Atkritumu saimniecības asociācijas, Latvijas Ūdensapgādes un kanalizācijas uzņēmumu asociācijas un Latvijas Biogāzes asociācijas, bet arī nozares komersanti no Cēsu pilsētas SIA „Vinda”, SIA „Jelgavas ūdens” un SIA „Rīgas ūdens”. |
| 3. | Sabiedrības līdzdalības rezultāti | Noteikumu projekts precizēts atbilstoši VARAM 2016. gada 14.marta sanāksmē par noteikumu projektu saņemtajiem priekšlikumiem un iebildumiem, ņemot vērā arī šādu nozares nevalstisko organizāciju pārstāvju un komersantu sniegtos priekšlikumus un iebildumus: 1. Latvijas Atkritumu saimniecības asociācija,
2. Latvijas Ūdensapgādes un kanalizācijas uzņēmumu asociācija,
3. Latvijas Biogāzes asociācija,
4. Cēsu pilsētas SIA „Vinda”,
5. SIA „Jelgavas ūdens”,
6. SIA „Rīgas ūdens”.

VARAM organizētajā 2016. gada 14. marta sanāksmē konceptuāli atbalstīts VARAM sagatavotais noteikumu projekts. Latvijas Ūdensapgādes un kanalizācijas uzņēmumu asociācija neatbalstīja VARAM un VVD ierosinājumu palielināt MK noteikumu Nr. 362 15.1. apakšpunktā noteikto attālumu no notekūdeņu dūņu vai komposta pagaidu uzglabāšanas vietas līdz dzīvojamām ēkām, pārtikas pārstrādes un pārtikas tirdzniecības uzņēmumiem vismaz līdz 500 m pašreizējo 150 m vietā. 2016. gada 14. marta sanāksmē tika panākta vienošanās par attāluma palielināšanu no 150 uz 200 m; netika atbalstīta iecere noteikumu projektu papildināt ar nosacījumu notekūdeņu dūņas pēc izkliedēšanas uz lauka iestrādāt augsnē 24 stundu laikā, kā arī nosacījums biogāzes ražošanā kā vienu no izejvielām izmantot tikai 1. un 2. klases sadzīves notekūdeņu dūņas.SIA „Jelgavas ūdens” ierosinājums MK noteikumu Nr. 362 20. punktā noteikto notekūdeņu dūņu sausnas procentu samazināt no 25% uz 20% (noteikumu projekta 20. punkts) tika ņemts vērā, pamatojoties uz SIA „Jelgavas ūdens” sniegto pamatojumu un 2016. gada 14. marta sanāksmē panākto vienošanos.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās VARAM, VVD, DAP un Zemkopības ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas nav nepieciešams veidot/likvidēt vai reorganizēt. MK noteikumu Nr. 362 40. un 52. punktā noteikto funkciju veic attiecīgā VVD reģionālā vides pārvalde, bet atbilstoši noteikumu projekta 40. un 85.2 punktam šo funkciju atbilstoši savai kompetencei veiks DAP. Tādējādi palielināsies DAP darbinieku patērētais laiks notekūdeņu dūņu un komposta izmantošanas saskaņošanai īpaši aizsargājamās dabas teritorijās, tomēr jāņem vērā, ka saskaņā ar VARAM rīcībā esošo informāciju VVD reģionālā vides pārvalde atbilstoši MK noteikumu Nr. 362 40. punktā minētās funkcijas izpildei vidēji gada laikā izdod vienu saskaņojumu notekūdeņu dūņu un komposta izmantošanai lauksaimniecībā izmantojamā zemē un meža zemē, ja šī platība atrodas īpaši aizsargājamā dabas teritorijā. Tādējādi noteikumu projekta 40. un 85.2 punktā minētās funkcijas izpilde būtiski neietekmēs DAP funkciju izpildi. |
| 3. | Cita informācija | Nav |

Anotācijas III., IV. un V. sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vides aizsardzības un reģionālās attīstības ministrijas

valsts sekretārs R.Muciņš

Ilgaža

67026513, Sanda.Ilgaza@varam.gov.lv